́ва, и ны́нѣ, гла́съ ѕ҃: ́сь собо́ри вѣ́рныхъ соше́дшеся, духо́внѡ да торжеству́емъ, и бг҃оѻтрокови́цу дв҃у и бцд̑у пѣ́сньми бл҃гохва́льными убл҃жи́мъ, глаго́люще: ра́дуйся, єди́на избра́нная ѿ всѣ́хъ родѡ́въ въ мт҃рь превѣ́чнагѡ сло́ва: ра́дуйся, вмѣсти́лище невмѣсти́магѡ всѣ́ми: ра́дуйся, а́гг҃лѡвъ и серафі́мѡвъ ра́досте: ра́дуйся, про̑ро́кѡвъ проповѣ́даніе и похвало̀: ра́дуйся, апс̑лѡвъ и ст҃и́телей удобре́ніе: ра́дуйся, мч҃нкѡвъ крѣ́посте и всѣ́хъ првд̑ныхъ сла́во: ра́дуйся, держа́вный покро́ве вѣ́рныхъ: ра́дуйся, скорбя́щихъ бж҃е́ственное утѣше́ніе: ра́дуйся, въ бѣда́хъ и напа́стехъ су́щымъ ско́рое избавле́ніе: ра́дуйся, грѣ́шникѡвъ всѣ́хъ прибѣ́жище и бл҃га́я засту́пнице: ра́дуйся, бл҃года́тная и ѡбра́дованная, съ тобо́ю гдс̑ь, подая́й мі́рови тобо́ю ве́лію млс̑ть